पाट पद्धति से करते थे, अब मोटर लगाकर करेंगे फसलों की सिंचाई
फलियों में बिजलीकरण, सड़क व पुल निर्माण को लेकर सोमवार को केंद्रीय उपसचिव ग्रामीण विकास रेखा चौहान ने अफसरों के साथ पाटी ब्लॉक के गांवों का दौरा किया। उन्होंने आदिवासियों से चर्चा कर बिजली आने के बाद जीवन स्तर में किस तरह का सुधार आया है, पूछने पर ग्रामीण बोले- अब मोटर लगाकर फसलों की सिंचाई करेंगे। ग्रामीणों ने कहा- बिना बिजली के क्षेत्र के लोग सैकड़ों एकड़ में पाट पद्धति से फसलों की सिंचाई करते थे। इसी कारण गांव का नाम पाटी रखा गया।
पहाड़ी क्षेत्र में खेतों के पास से बहने वाले नदी या नाले के पानी को किसान नाली बनाकर पहाड़ों व मैदानों से गुजारते हुए अपने खेतों तक ले जाते हैं। पाट के माध्यम से पानी 5 से 6 किमी दूर तक के खेतों में पहुंचाया जाता है। अब फलियों के लोग देर शाम तक बिजली की रोशनी में घर-गृहस्थी से लेकर ग्राम विकास की चर्चा चौपाल पर करने लगे हैं। मोटरपंप से नदी-नालों के पानी को खेतों तक पहुंचाकर नकद फसल भी लेने लगेंगे। लोगों ने मोटरपंप व पाइप लाइन की सहायता राशि दिलाने, आश्रम पद्धति पर बच्चों की शिक्षा व्यवस्था कराने की मांग की।
नदी से खेतों तक पाट बनाकर सिंचाई करने से गांव का नाम रखा पाटी
ग्रामीणों से चर्चा करते उपसचिव ग्रामिण विकास रेखा चौहान और अन्य।
वनबंधु योजना में हुआ चयन
केंद्र सरकार की वन बंधु योजना के तहत प्रदेश में जिले के पाटी ब्लॉक का चयन हुआ है। दूरस्थ व दुर्गम क्षेत्र में बसे ग्राम भादल, सेमलेट, करी, कोटबांधनी, धजारा, तुवरखेड़ा, गोलगांव में बिजलीकरण का कार्य दीनदयाल उपाध्याय ग्राम ज्योति योजना में हुआ है। इस कार्य को राष्ट्रीय स्तर पर पुरस्कृत करने के लिए कलेक्टर ने राज्य शासन के माध्यम से केंद्र सरकार को भेजा है। उपसचिव ने भादल, कोटबांधनी, धजारा, सेमलेट, चैरवी, लेखरा गांवों का निरीक्षण पैदल, बाइक, जीप व मोटर बोट से किया। सहायक कलेक्टर शिवम वर्मा, महाप्रबंधक उद्योग एसएस मंडलोई, विविकं अधीक्षण यंत्री बीएल चौहान, ईई जेआर कनखरे, पीडब्ल्यूडी ईई जीपी पटेल, खनिज अफसर सचिन वर्मा, आजीविका मिशन के जिला परियोजना प्रबंधक हिमांशु शुक्ला मौजूद थे।
राजपुर में लाइन शिफ्टिंग के बाद शुरू होगा कार्य
राजपुर में रूपा नदी पर बने 50 साल पुराने पुल को तोड़कर नए पुल का निर्माण जल्द शुरू होना है। सेतू निगम के एसडीओ अग्रवाल ने बताया लाइन शिफ्टिंग के बाद नप दफ्तर के पास से रोड डायवर्शन करेंगे। बिजली कंपनी ने 3.53 लाख रु. का स्टीमेट दिया था। विविकं को राशि जमा करा दी है।
सीजीएम ने लिया सड़क निर्माण का जायजा
मप्र ग्रामीण सड़क विकास प्राधिकरण (एमपीआरआरडीए) के सीजीएम जेएस सिकरवार सड़क निर्माण का जायजा लेने आए। जीएम एसपीएस सावले ने बताया सीजीएम सोमवार को ठीकरी से शाहपुरा तक सड़क का जायजा लेकर पाटी की ओर गए। उन्होंने बताया ठीकरी से शाहपुरा तक 8.25 किमी सड़क बनना है। इसकी लागत 525.46 लाख रुपए है। इसी तरह पाटी ब्लॉक में ओसाड़ा से चंदनदेवी तक 1.85 किमी रोड बनेगा।
तीन करोड़ से बनेगा पुल
उपसचिव चौहान ने उपस्वास्थ्य केंद्र रोसर ग्रीन कमांडो (नर्स बहनो) से भी चर्चा की। दुर्गम क्षेत्र के 103 फल्यों में रहने वाले 100 फीसदी बच्चों व गर्भवती महिलाओं के टीकाकरण कार्य की सराहना की। चौहान ने मप्र व महाराष्ट्र की सीमा स्थित झरकल नदी पर पुल निर्माण के लिए स्थान देखा। सेतू निगम खरगोन के एसडीओ एसके अग्रवाल व पीडीब्ल्यूडी के ईई पटेल ने बताया 3 करोड़ से बनने वाले पुल का प्रारंभिक सर्वे जारी है। 75 मीटर लंबा पुल व 800 मीटर लंबा पहुंच मार्ग शामिल है।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva